Што сам им'о пара
Што сам им'о пара

Што сам им'о пара 
За вино сам дао, 
Што било добара 
Све сам проћердао.

Једно ј' што ме сећа 
На та добра моја,
Зарђана ђорда 
И та коса твоја.

Запуштена ђорда 
То ми је имање; 
Црне твоје власи 
Жалосно сећање.

Тужна сабља прича 
Све дедове врле; 
Мека коса дане 
Слатке, изумрле.

Па да не бих јако 
Од јада премин'о, 
Од јутра до мрака 
Пићу хладно внно.

А са старом ђордом 
Делићу мегдане — 
Док је тебе, душо, 
И те косе вране.

Напомене 

 Ова песма је први пут објављена у збирци Песме, 1863 стр. 35

Извори 

 Милорад П. Шапчанин: Целокупна дела, Књига прва, страна 44-45. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин